Александър Пушкин
Приятелю, часът дойде!…

Превод от руски: Кръстьо Станишев, —

chitanka.info

Приятелю, часът дойде!…[0]

Приятелю, часът дойде! Сърцата молят

покой, отлитат дни, отнасят в своя полет

частичка битие, а ний — без ум съвсем —

се каним за живот, а време е да мрем.

Тук има свобода, покой, но няма щастие.

Отдавна блян щастлив във нощите ми расне:

роб, вече уморен, реших да бягам аз

в далечен манастир на труд и чиста страст.

[0] Недоработен откъс. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.